Ekiga Manual 4.0
|  | Següent

## Ekiga Manual 4.0

### Damien Sandras

### Warner, Christopher

### Redlich, Matthias

This documentation is for version 4.0 of Ekiga.

Dret de reproducció © 2003-2012 Damien Sandras

Dret de reproducció © 2003-2004 Matthias Redlich

Dret de reproducció © 2003-2004 Christopher Warner

Dret de reproducció © 2009 Joan Duran (jodufi@gmail.com)

Historial de revisions
Revisió Ekiga Manual 4.0 | 2012-06-03
Damien Sandras
Revisió Manual de l'Ekiga (versió 3.0) | 31-08-2008
Damien Sandras
Revisió Manual de l'Ekiga (versió 2.0) | 22-01-2006

Resum

L'Ekiga és una aplicació de veu sobre IP, telefonia IP i vídeoconferència, amb compatibilitat per a múltiples còdecs d'àudio i de vídeo.

## Introducció

### Ekiga

L'Ekiga és una aplicació lliure de veu sobre IP, telefonia IP i vídeoconferència per al Linux i altres sistemes UNIX (ex. BSD, OpenSolaris o MacOSX). L'ha desenvolupat en Damien Sandras sota la llicència GNU/GPL.

L'Ekiga és capaç d'utilitzar protocols moderns de veu sobre IP com ara el SIP i l'H.323. Admet totes les funcions principals d'aquests protocols com la trucada en espera, la transferència de trucada, la desviació de trucades, etc. També inclou missatgeria instantània i poder establir la presència. Té una gran compatibilitat per al NAT transversal. L'Ekiga és compatible amb els millors còdecs d'àudio i vídeo lliures i ofereix compatibilitat per a banda ampla, que juntament amb la supressió de l'eco permeten obtenir una qualitat d'àudio superior.

### SIP i H.323

El protocol d'inici de sessió (Session Initiation Protocol, SIP) és un protocol desenvolupat per l'IETF MMUSIC Working Group i és un estàndard proposat per a iniciar, modificar i finalitzar una sessió interactiva d'usuari que inclogui elements multimèdia com ara vídeo, veu, missatgeria instantània, jocs en línia i realitat virtual. El novembre de l'any 2000 es va acceptar el SIP com a protocol de senyalització 3GPP i com a element permanent de l'arquitectura IMS. És un del protocols de senyalització líder per a veu sobre IP.

L'H.323 es va crear originalment per a proporcionar un mecanisme per a transportar aplicacions multimèdia a través de xarxes d'àrea local, però va evolucionar ràpidament per a adreçar les necessitats creixents de les xarxes VoIP. Un punt fort de l'H.323 fou la disponibilitat relativament precoç d'un conjunt d'estàndards que no només definien el model bàsic de trucada, si no que afegien els serveis suplementaris necessaris per a les expectatives de les comunicacions dels negocis. L'H.323 va ser el primer estàndard VoIP a adoptar l'estàndard RTP de l'IETF per a transportar àudio i vídeo a través de xarxes IP. L'H.323 està basat en el protocol ISDN Q.931 i és apropiat per a escenaris de treball compartit entre IP i ISDN, així com entre IP i QSIG. Un model de trucada, semblant al model de trucada ISDN, facilita la introducció de la telefonia IP a les xarxes existents dels sistemes PBX basats en ISDN.

|  | Següent
|  | Primers passos